ཧང་ངེ་གཞུང་དུ་རྒྱལ་དབང་གསུམ་པས་ཕྱག་བཏབ་པ་ཕུན་ཚོགས་རྣམ་རྒྱལ་གླིང༌།ཧང་ངེ་བྱ་མདོའི་དགོན།འདི་དང་ཉེ་བར་ཙ་རི་དང་བྱིན་རླབས་མཉམ་པར་གྲགས་པའི་གནས་ཆེན་བྲག་དཀར་སྤྲེལ་རྫོང་དང༌།ཨ་རོལ་རྡོ་རྗེ་འཆང་གིས་ཕྱག་བཏབ་པ་བྲག་དཀར་སྤྲེལ་རྫོང་དགོན།འདི་ནས་སྒོ་མེ་རབ་རྒན་དང་ཉེ།མདོར་ན།ྋགོང་ས་ལྔ་པ་ཆེན་པོས།དཀར་པོ་ཐང་དུ་འབོད་པར་ཨ་རིག་ཅེས།།དུས་ཀུན་གཡོ་མེད་བརྟན་པའི་དད་གུས་མཐུ།།ལྷུན་པོ་འབུམ་གྱིས་མཚན་མིན་ཁྱབ་འཇུག་གི།།ཤུགས་དྲག་དཔུངགི་སྟོབས་ཀྱིས་འཕྲོག་མི་ནུས།།ཞེས་བསྔགས་པར་མཛད་ཅིང༌།སྔོན་དུས་ཨ་རིག་ཆུ་ཚན་ཡན་ཆད་ནས་རྨ་ཆེན་གངས་རི་དང་ཨ་ཆེན་གང་རྒྱབ་བར་དུ་འབྲོག་རུ་ཡོད་ལ།འདི་ལས་རྨ་ཆུའི་ལྷོ་རྒྱུད་གཙང་ཨ་རིག་ཏུ་གྲགས་པ་སོགས་དང༌།དེང་སང་མཚོ་སྔོན་ཨ་རིག་ཅེས་གྲགས་པ་དེ་ཡང་དེ་ལས་མཆེད་པ་དང༌།མཚོ་སྔོན་སྟོད་དུ་ཨ་རིག་གུར་སྒར་བྱ་བའི་དགོན་པ་དེ་ཡང་ཨ་རིག་ཕོ་སྐོར་དགེ་བཤེས་བྱ་བྲལ་ངག་དབང་བསོད་ནམས་ཞེས་མཁས་གྲགས་ཅན་དེས་ཕྱག་བཏབ་པར་མངོན་ན།